Πληροφορίες: Χριστίνα Σαμαρά

**Αθήνα:** 11.05.2020

**Αρ. Πρωτ.: 637**

ΠΡΟΣ: - κ. Π. Αρκουμανέα, Πρόεδρο ΕΟΔΥ

**ΚΟΙΝ: «Πίνακας Αποδεκτών»**

ΘΕΜΑ: «Ζητείται ορισμός συνάντησης με εκπροσώπους Ε.Σ.Α.μεΑ και Π.Ο.Σ.Γ.Κ.Α.μεΑ για τον σχεδιασμό της επαναλειτουργίας των δομών εκπαίδευσης και δομών παροχής υπηρεσιών σε ΑμεΑ**»**

**Κύριε Πρόεδρε,**

Η Εθνική Συνομοσπονδία Ατόμων με Αναπηρία (Ε.Σ.Α.μεΑ.) –που αποτελεί τον τριτοβάθμιο κοινωνικό και συνδικαλιστικό φορέα των ατόμων με αναπηρία και των οικογενειών τους στη χώρα, επίσημα αναγνωρισμένο Κοινωνικό Εταίρο της ελληνικής Πολιτείας σε ζητήματα αναπηρίας - με το παρόν έγγραφό της, σας μεταφέρει το αίτημα της για ορισμό συνάντησης εκπροσώπων της Ε.Σ.Α.μεΑ. και της Π.Ο.Σ.Γ.Κ.Α.μεΑ. μαζί σας για τον σχεδιασμό της επαναλειτουργίας των δομών εκπαίδευσης, σχολικές μονάδες ειδικής αγωγής και εκπαίδευσης (ΣΜΕΑΕ), προσχολικής ηλικίας, Α/βάθμιας και Β/βάθμιας Εκπαίδευσης (ΕΕΕΕΚ, ΕΝΕΕΓΥΛ, Ειδικά Λύκεια) καθώς και δομών παροχής υπηρεσιών ανοικτής φροντίδας σε άτομα με αναπηρία και χρόνιες παθήσεις (ΚΔ-ΗΦ ΑμεΑ και ΚΔΑΠμεΑ).

Η Ε.Σ.Α.μεΑ. γίνεται καθημερινά αποδέκτης της δικαιολογημένης ανησυχίας των Συλλόγων Γονέων και Κηδεμόνων ατόμων με βαριές και πολλαπλές αναπηρίες, και των ίδιων των γονέων ΑμεΑ, σχετικά με την απουσία ενημέρωσης από την κυβέρνηση για τα μέτρα που θα ληφθούν για την επαναλειτουργία των δομών τυπικής, μη τυπικής και άτυπης εκπαίδευσης για τα άτομα με αναπηρία, σχολικές μονάδες ειδικής αγωγής και εκπαίδευσης (ΣΜΕΑΕ), προσχολικής ηλικίας, Α/βάθμιας και Β/βάθμιας Εκπαίδευσης (ΕΕΕΕΚ, ΕΝΕΕΓΥΛ, Ειδικά Λύκεια) συμπεριλαμβανομένων εκείνων που παρέχουν υπηρεσίες ανοικτής φροντίδας (ΚΔ-ΗΦ ΑμεΑ και ΚΔΑΠμεΑ), στο πλαίσιο της σταδιακής αποκλιμάκωσης των περιοριστικών μέτρων έναντι των επιπτώσεων του κορωνοϊού Covid-19.

Η αναστολή λειτουργίας των σχολικών δομών και των δομών ΝΠΔΔ, ΝΠΙΔ που παρέχουν υπηρεσίες ανοικτής φροντίδας σε άτομα με αναπηρία τους τελευταίους δύο μήνες, παρότι αναγκαία κατά την πρώτη φάση της πανδημίας, είχε επιπτώσεις στην ψυχοσυναισθηματική υγεία των ατόμων με νοητική αναπηρία, αυτισμό, σύνδρομο down, εγκεφαλική παράλυση, βαριές και πολλαπλές αναπηρίες και σημαντική επιβάρυνση στους γονείς και κηδεμόνες τους που αναπόφευκτα σήκωσαν το βαρύτερο φορτίο της διαχείρισης αυτής της κατάστασης.

Ως εκ τούτου απευθυνόμαστε σε εσάς και ζητάμε τον ορισμό άμεσης συνάντησης των εκπροσώπων της ΕΣΑμεΑ και της ΠΟΣΓΚΑμεΑ μαζί σας, ώστε να υπάρξει διαβούλευση για το σχεδιασμό της σταδιακής επαναλειτουργίας των δομών εκπαίδευσης, σχολικές μονάδες ειδικής αγωγής και εκπαίδευσης (ΣΜΕΑΕ), προσχολικής ηλικίας, Α/βάθμιας και Β/βάθμιας Εκπαίδευσης (ΕΕΕΕΚ, ΕΝΕΕΓΥΛ, Ειδικά Λύκεια) καθώς και δομών παροχής υπηρεσιών ανοικτής φροντίδας σε άτομα με αναπηρία και χρόνιες παθήσεις (ΚΔ-ΗΦ ΑμεΑ και ΚΔΑΠμεΑ) μέσω της πρόβλεψης των ενδεικνυόμενων μέτρων για την υγιεινή και την ασφάλεια τόσο των ωφελούμενων όσο και των εργαζομένων κατά την επιστροφή τους σε αυτές.

**Κύριε Πρόεδρε,**

Πιστεύουμε ότι θα ανταποκριθείτε θετικά στο εν λόγω αίτημά μας, λαμβάνοντας υπόψη ότι ο οποιοσδήποτε αποκλεισμός των ατόμων με αναπηρία από τον σχεδιασμό των μέτρων για την ασφαλή επιστροφή στην κανονικότητα στους χρόνους που προβλέπονται για τον υπόλοιπο πληθυσμό, είναι αντίθετο σε συνταγματικά και νομικά κατοχυρωμένα δικαιώματα ατόμων με αναπηρία και χρόνιες παθήσεις και οδηγεί σε στιγματισμό και κοινωνικό αποκλεισμό.

Αναμένοντας την απάντησή σας,

**Με εκτίμηση**

**Ο Πρόεδρος**

****

**Ι. Βαρδακαστάνης**

**Ο Γεν. Γραμματέας**

****

**Ι. Λυμβαίος**

**Πίνακας Αποδεκτών:**

* Γραφείο Πρωθυπουργού της χώρας
* Γραφείο Υπουργού Επικρατείας, κ. Γ. Γεραπετρίτη
* Γραφείο Υφυπουργού παρά τω Πρωθυπουργώ, κ. Άκη Σκέρτσου
* Γραφείο Υπουργού Παιδείας και Θρησκευμάτων, κ. Ν. Κεραμέως
* Γραφείο Υπουργού Υγείας, κ. Β. Κικίλια
* Γραφείο Υφυπουργού Παιδείας και Θρησκευμάτων, κ. Σ. Ζαχαράκη
* Γραφείο Υφυπουργού Εργασίας, κ. Δ. Μιχαηλίδου

- Γραφείο Υφυπουργού Υγείας, κ. Β. Κοντοζαμάνη

- Γραφείο Γ. Γ. Α/βάθμιας και Β/βάθμιας Εκπαίδευσης και Ειδικής Αγωγής,

κ. Α. Γκίκα

- Γραφείο Γ.Γ. Κοινωνικής Αλληλεγγύης, κ. Γ. Σταμάτη

- Γραφείο Υφυπουργού Υγείας, κ. Β. Κοντοζαμάνη

- Γραφείο Γ.Γ. Υπηρεσιών Υγείας, κ. Ι. Κωτσιόπουλο

- Γραφείο Γ.Γ. Δημόσιας Υγείας, Πρόληψης και Εθελοντισμού, κ. Π. Πρεζεράκο

- Πρόεδρο και Μέλη Ειδικής Επιτροπής Εμπειρογνωμόνων του Υπουργείου Υγείας

- Οργανώσεις Μέλη της Ε.Σ.Α.μεΑ.

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |